খাগড়াছড়িতে প্রবারণা পূর্ণিমা পালিত : খাগড়াছড়ি প্রতিনিধি জানান, বৌদ্ধ ভান্তেদের দীর্ঘ তিন মাসের বর্ষাবাস (উপোস) শেষে পার্বত্য অঞ্চলের বৌদ্ধ ধর্মাবলম্বীরা গতকাল প্রবারণা পূর্ণিমা উদযাপন করছেন। শহরের কল্যাণপুর বৌদ্ধ বিহার, ধর্মপুর আর্য বন বিহারসহ চাকমা ও বড়ুয়া সম্প্রদায়ের মানুষরা ধর্মীয় ভাবগাম্ভীর্যের মধ্য দিয়ে দিবসটি অতিবাহিত করছেন। বৌদ্ধদের মধ্যে মারমারা আগামীকাল এই পূজা পালন করবেন।